Един обикновен витамин може да намали вашия риск от сърдечни заболявания.
Яденето на шоколад намалява стреса при ученици.
Ново лекарство удължава живота на пациенти с рядко заболяване.
Заглавия на статии свързани със здравето като тези се публикуват всеки ден,
понякога с различни твърдения една от друга.
Може да липсва връзка между широко разпространените,
грабващи вниманието заглавия и често специфичните,
постепенни резултати от медицинските изследвания.
Така че, как можете да избегнете заблудата от привличащи вниманието заглавия?
Най-добрият начин да се оцени достоверността
е да се разгледа оригиналното изследване.
Измислихме хипотетичен сценарий на изследване
за всеки от тези три заглавия.
Продължете да гледате за пояснението на пъвия пример;
след това паузирайте на заглавието, за да отговорите на въпросите.
Това са опростени сценарии.
Истинско проучване би изложило в детайли много повече фактори и обяснение към тях,
но за целите на това упражнение
си представете, че цялата информация, от която имате нужда е включена.
Нека започнем с разглеждане на ефекта върху сърдечносъдовата система
на определен витамин, Хелтиум.
Проучване установява, че участниците, приемащи Хелтиум,
са имали по-високо ниво на здравословен холестерол от тези, приемащи плацебо.
Техните нива се доближават до тези на хора с естествено високи нива
на този вид холестерол.
Предишно проучване показв, че хората с естествено високи нива
на здравословен холестерол имат по-ниски нива на сърдечни заболявания.
И така, какво прави това заглавие заблуждаващо:
“Хелтиум намалява риска от сърдечни заболявания.”
Проблемът на това заглавие е, че проучването всъщност не е изследвало
дали Хелтиум намалява сърдечните заболявания.
То измерва само влиянието на Хелтиум
върху нивата на определен вид холестерол.
Фактът, че хората с естествено високи нива на този холестерол
имат по-малък риск от сърдечни удари
не означава, че същото ще бъде валидно за хората,
които повишат своите нива на холестерол като използват Хелтиум.
Сега, когато разобличихте случая с Хелтиум,
опитайте се с една много примамлива мистерия:
връзката между консумацията на шоколад и стреса.
Това хипотетично проучване набира десет ученици.
Половината са приемали дневна доза шоколад,
а другата половина са се въздържали.
Като съученици те следват един и същ график.
В края на проучването тези, които са яли шоколад са по-малко стресирани
от техните съученици, които не са.
Какво не е наред с това загавие:
“Яденето на шоколад намалява стреса при учениците”
Да правиш заключение за всички ученици от извадка от десет е да се целиш на сляпо.
Това е така, защото колкото по-малко участници са в произволна извадка,
толкова по-малка е вероятността извадката да представи добре
целевата групa.
Например, ако по-широката група от ученици са наполовина мъже и наполовина жени,
вероятността да се направи извадка от 10,
които са изкривени 70% жени и 30% мъже e около 12%.
При извадка от 100, би било по-малко от 0,0025% шанс,
а при извадка от 1000,
коефициентът е по-малък от 6 x 10 ^ -36.
По същия начин, при по-малко участници,
резултатът на всеки индивид има по- голямо влияние върху общите резултати -
и следователно може да изкриви тенденциите в общ план.
Все пак има много добри причини учените да провеждат малки проучвания.
Като започнат с малка извадка
те могат да преценят дали резултатите са достатъчно обещаващи,
за да започнат по-обширно и скъпо проучване.
Също така, някои изследвания се нуждаят от много специфични участници,
от които би било невъзможно да наберат голям брой.
Ключът е валидността -
ако една статия прави заключение от едно малко проучване,
това заключение може да е подозрително -
но ако се основава на много изследвания, които са открили подобни резултати,
е по-достоверно.
Имаме още един пъзел.
При този сценарий изследване тества ново лекарство за рядко, фатално заболяване.
В извадка от 2000 пациента,
тези, които започват да приемат лекарството след диагнозата,
живеят по-дълго от тези, които приемат плацебо.
Този път въпросът е малко по-различен.
Какво бихте искали да знаете преди да решите дали заглавието
“Ново лекарство удължава живота на пациенти с рядко заболяване” е обосновано.
Преди да вземете това решение,
бихте искали да знаете колко лекарството удължава живота на пациентите.
Понякога изследване може да има резултати, които
макар и научно валидни, нямат много отношение към резултатите от реалния свят.
Например, клинично изпитване в реалния живот на лекарство за рак на панкреаса
установило увеличаване на продължителността на живота с десет дни.
Следващия път, когато видите изненадващо медицинско заглавие,
проверете изследванията, на които се обосновава.
Дори когато пълните документи не са безплатно налични,
често можете да намерите обобщения на експерименталния проект
и да получите резултати в свободно достъпни резюмета
или дори в текста на новинарска статия.
Вълнуващо е да видите научните изследвания обхванати в новините
и е важно да разберете откритията на изследванията.